
ครั้งที่ ๕/๒๕๖๐  
วันพฤหัสบดีที่ ๑๑ พฤษภาคม พ.ศ. ๒๕๖๐ เวลา ๐๙.๐๕ น.
ณ ห้องเรียนคุณภาพ  โรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๘   คน
ผู้มาประชุม	   	๖๙   คน
ผู้ไม่มาประชุม	             ๙   คน 	ได้แก่	
			   ๑. นายสำราญ		ศรเลี่ยมทอง	ไปราชการ	
			   ๒. นางวันเพ็ญ		ศรเลี่ยมทอง	ไปราชการ
			   ๓. นางวิลาพร		อารักษ์		ไปราชการ	
			   ๔. นางภัณฑิรา	โพธิ์แนม		ไปราชการ
			   ๕. นายศุภชัย		แก้วขาว		ไปราชการ
		              ๖. นางสาวเพ็ญนภา	โสมประทุม	ไปราชการ
			   ๗. นางสาวพิมพ์ชนก	ปัญญากา	ไปราชการ
   ๘. นางพิมพ์ลฎา	นนทะภา	ลาป่วย
			   ๙. นายเอกพันธุ์	ทิพย์นาวา	ขออนุญาตไปพบอาจารย์ที่ปรึกษา
ในการทำวิทยานิพนธิ์

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤษภาคม จำนวน 
๕ คน ดังนี้  นายวิโรจน์  ตั้งวังสกุล  นางสาวอนุสรา  สายยาโน  นายทัศวัฒน์  ซอแก้ว  นางสาวกนกพร  กลิ่นจันทร์
และนายอนุชา  ธิหล้า
	            ๑.๑ แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน ๓ คน ได้แก่ 
นางอรวรรณ  จงวัฒนา  ตำแหน่งครู  วิชาเอกจิตวิทยาพัฒนาการ  ย้ายจากโรงเรียนสีกัน (วัฒนานันท์อุปถัมภ์)  
เขตดอนเมือง  กรุงเทพมหานคร  นางสาวกันธิยา  เส้าเปา  ตำแหน่งครูผู้ช่วย  วิชาเอกคณิตศาสตร์  
และ Miss.Gellinbe M. Manlucob  ตำแหน่งครูจ้างสอน  ชาวฟิลิปปินส์
  ๑.๒ การสรรหาและการเลือกประธานกรรมการและกรรมการในคณะกรรมการการศึกษา
ขั้นพื้นฐาน ตัวแทน สพม.๔๑  เนื่องด้วยประธานกรรมการและกรรมการในคณะกรรมการการศึกษาขั้นพื้นฐานได้หมดวาระในวันที่ ๒๒ เมษายน ๒๕๖๐  ดังนั้น สพฐ.จึงต้องสรรหาและเลือกประธานกรรมการและกรรมการ
ในคณะกรรมการการศึกษาขั้นพื้นฐานชุดใหม่มาดำเนินงานต่อไป 
		        ในการนี้ สพม.๔๑ ได้เสนอชื่อนายชาลี  นาคเอี่ยม  อดีตผู้อำนวยการสำนักงานเขตพื้นที่การศึกษามัธยมศึกษา เขต ๔๑  เข้ารับการคัดเลือกเป็นกรรมการผู้ทรงคุณวุฒิในคณะกรรมการการศึกษาขั้นพื้นฐาน
  ๑.๓ การรายงานความเสียหายที่เกิดภัยธรรมชาติ  ในช่วงปิดภาคเรียนอาจเกิดพายุฝนฟ้าคะนอง
ทำความเสียหายต่อทรัพย์สินของโรงเรียนหากโรงเรียนใดมีทรัพย์สินได้รับความเสียหายให้รายงานไปยัง สพม. ๔๑ 
		        ในการนี้ โรงเรียนคลองลานวิทยาไม่ได้รับผลกระทบจากเหตุการณ์ดังกล่าว
  ๑.๔ การจัดวางระบบควบคุมภายใน  สพม.๔๑ ขอให้โรงเรียนจัดทำรูปเล่มการจัดวางระบบ
ควบคุมภายใน ส่งภายในวันที่ ๓๐ ธันวาคม ๒๕๕๙ ขอให้โรงเรียนที่ยังไม่ได้ส่งดำเนินการให้แล้วเสร็จ ดังนั้น ในปีถัดไปขอให้เตรียมเอกสารให้ครบและส่งให้หน่วยงานที่เกี่ยวข้องให้ครบด้วย
  		  ๑.๕ โครงการอบรมทักษะการจัดกิจกรรม “ว่ายน้ำเพื่อชีวิต”  สพม. ๔๑ ขอให้โรงเรียนจัดส่งนักเรียนชั้นมัธยมศึกษาตอนต้น เข้ารับการฝึกอบรมทักษะการจัดกิจกรรมว่ายน้ำเพื่อชีวิตให้กับนักเรียนที่ว่ายน้ำ
ไม่เป็นเพื่อให้สามารถว่ายน้ำเป็นและเอาตัวรอดจากการเสียชีวิตเมื่อประสบเหตุทางน้ำและรู้จักวิธีช่วยเหลือผู้ประสบเหตุทางน้ำอย่างถูกต้อง  ในวันที่ ๓๐ พฤษภาคม ๒๕๖๐
		  ๑.๖ แผนงานบูรณาการเบื้องต้น ปราบปราม บำบัดรักษาผู้ติดยาเสพติดในสถานศึกษา ประจำปีงบประมาณ ๒๕๖๐  สพม.๔๑ ให้โรงเรียนดำเนินการ ดังนี้
		        ๑. ให้โรงเรียนเข้ารับการอบรมการจัดระบบ NISPA  และให้โรงเรียนดำเนินการ แล้ว สพม.๔๑ จะมาติดตามการดำเนินงาน
	                  ๒. จัดอบรมผู้กำกับลูกเสือต้านภัยยาเสพติด โรงเรียนละ ๒ คน ในวันที่ ๒๘-๓๐ มิถุนายน ๒๕๖๐
	                  ๓. จัดพัฒนาลูกเสือต้านภัยยาเสพติดในรูปแบบของสหวิทยาเขต โดยจะจัดสรรงบประมาณให้แล้วสรุปกิจกรรมในภาพรวมของสหวิทยาเขต
	                  ๔. ค่ายทักษะชีวิตนักเรียนต้นแบบ ประมาณเดือนสิงหาคม ๒๕๖๐ รายละเอียดจะแจ้งให้ทราบภายหลัง
  ๑.๗ แนวทางการดำเนินการดูแลช่วยเหลือนักเรียนและคุ้มครองนักเรียน ประจำปี ๒๕๖๐  
สพม.๔๑ จะดำเนินการฯ ดังนี้
        ๑. ติดตามการดำเนินการดูแลช่วยเหลือนักเรียนและคุ้มครองนักเรียน
        ๒. อบรมพัฒนา ทบทวนพนักงานและเจ้าหน้าที่ซึ่งเคยเข้ารับการอบรม
        ๓. คัดเลือกสถานศึกษาเพื่อวางระบบการดูแลช่วยเหลือนักเรียน ปีที่ผ่านมาคือโรงเรียน
วชิรปราการวิทยาคม
  ๑.๘ การพัฒนาระบบสารสนเทศ เพื่อหลักประกันโอกาสทางการเรียนรู้ (ระบบคัดกรองนักเรียน
ยากจน) ระยะที่ ๒  สพฐ. สั่งการให้ สพม.๔๑ จัดสรรงบประมาณช่วยเหลือครอบครัวนักเรียนยากจน โดยที่ครอบครัวมีรายได้ต่ำกว่า ๓,๐๐๐ บาท/เดือน  ดังนั้น การเยี่ยมบ้านนักเรียนในภาคเรียนที่ ๑/๒๕๖๐ หากพบว่าครอบครัวนักเรียนมีความยากจนให้ครูที่ปรึกษาถ่ายรูปสภาพภายในและภายนอกบ้านอย่างละเอียดมาประกอบด้วย และเอกสารให้นักเรียนกรอกข้อมูลรายละเอียดต่างๆ  ส่ง สพม.๔๑ ภายในวันที่ ๑๐ มิถุนายน ๒๕๖๐
  ๑.๙ การขับเคลื่อนนโยบายตามมติคณะรัฐมนตรี  สพม.๔๑ จะจัดอบรมการใช้งานเครื่องอ่านบัตร
(Smart Card) เพื่อเชื่อมโยงข้อมูลของนักเรียนทั้งหมด  โดยจะเริ่มจากการรับนักเรียนในระดับประถมศึกษาและมัธยมศึกษา และการออกใบสำเร็จการศึกษา เป็นต้น  ซึ่งจะจัดอบรมในวันที่ ๑๘ พฤษภาคม ๒๕๖๐  ณ โรงเรียน
วัชรวิทยา
๑.๑๐ การเร่งรัดการจัดการเรียนการสอนเพศศึกษาในสถานศึกษา  สพม.๔๑ จะมาติดตามการ
จัดการเรียนการสอนเพศศึกษาในสถานศึกษา  ดังนั้น  ครูผู้สอนเพศศึกษาจะต้องมีแผนการจัดการเรียนรู้เพศศึกษา โดยจะต้องจัดสอนเพศศึกษาในทุกระดับชั้น มีการสนับสนุนและพัฒนาครู ให้สอน/ให้คำแนะนำแก่นักเรียน มีการจัดการศึกษาที่เหมาะสมสำหรับนักเรียนที่มีปัญหาการตั้งครรภ์ ให้ศึกษาต่อจนจบการศึกษาภาคบังคับ
  ๑.๑๑ การขอรับเครื่องหมายเชิดชูเกียรติ ประกาศนียบัตรและเงินช่วยเหลือครูอาวุโส  ข้าราชการ
ครูที่จะเกษียณอายุราชการในเดือนกันยายน ๒๕๖๐ และมีความประสงค์จะขอรับเครื่องหมายเชิดชูเกียรติ ประกาศนียบัตรและเงินช่วยเหลือครูอาวุโส  ขอให้เสนอรายชื่อไปยัง สพม.๔๑ แล้ว สพม.๔๑ จะทำการคัดเลือกรายชื่อส่งไปที่คุรุสภา จำนวน ๑ คน  เพื่อเข้ารับการคัดเลือกฯ
  ๑.๑๒ กลุ่มบริหารงานการเงินและสินทรัพย์เร่งรัดการเบิกจ่ายงบลงทุน   สพม.๔๑ ขอให้โรงเรียน
ที่ยังไม่ได้เบิกจ่ายงบลงทุนจัดส่งเอกสารการเบิกจ่ายงบลงทุนด้วยเพราะใกล้จะสิ้นปีงบประมาณแล้ว
  ๑.๑๓ การออกติดตามของหน่วยตรวจสอบภายใน  สพม. ๔๑ จะกำหนดปฏิทินในการติดตาม
ตรวจสอบการเงินและพัสดุ เพราะถ้าพบข้อผิดพลาดจะได้ดำเนินการให้คำแนะนำและแก้ไขให้ถูกต้อง
  ๑.๑๔ ลายพระหัตถ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร  สมเด็จพระ
เจ้าอยู่หัวฯ พระราชทานลายพระหัตถ์ถึงพสกนิกรคนไทย ความว่า  “ด้วยความรักและห่วงใย ขอเป็นกำลังใจในการร่วมกันฟื้นฟูและพัฒนา เพื่อขวัญที่ดี จิตใจและร่างกายที่เข้มแข็ง นำมาซึ่งความสุขและมั่นคงของชาติ”
   		  ๑.๑๕ การเตรียมความพร้อมก่อนเปิดภาคเรียน  สพม.๔๑ ขอให้โรงเรียนเตรียมความพร้อมเรื่องอาคารสถานที่ การอำนวยความสะดวกให้ผู้ปกครอง และดูแลนักเรียนในเรื่องสุขภาพและพฤติกรรมนักเรียน เป็นต้น
  ๑.๑๖ การพิจารณากำหนดวันหยุดราชการประจำปีเพิ่ม  คณะรัฐมนตรี มีมติกำหนดให้มี
วันหยุดราชการประจำปี อีก ๒ วัน คือ ในวันที่ ๒๘ กรกฎาคม เนื่องจากเป็นวันเฉลิมพระชนมพรรษาสมเด็จ
พระเจ้าอยู่หัวมหาวชิราลงกรณ บดินทรเทพยวรางกูร  และในวันที่ ๑๓ ตุลาคม เนื่องจากเป็นวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร 
  ๑.๑๗ ซักซ้อมความเข้าใจแนวทางปฏิบัติเกี่ยวกับการใช้รถส่วนกลาง  จากการที่มีข้าราชการนำรถ
ส่วนกลางไปใช้เพื่อการส่วนตัวนั้น ถือเป็นความผิดวินัยร้ายแรง
  ๑.๑๘ โครงการดอกเบี้ยพิเศษข้าราชการ ประจำปี ๒๕๖๐  บริษัทโตโยต้า เค.มอเตอร์ส 
จัดดอกเบี้ยถูกสำหรับข้าราชการ พนักงานรัฐวิสาหกิจ ลูกจ้างประจำ และลูกจ้างชั่วคราว ที่มีความประสงค์จะซื้อรถยนต์ บุคลากรคนใดมีความสนใจขอดูรายละเอียดได้ที่นายอดิศักดิ์  วงศ์ยุทธนานนท์

ระเบียบวาระที่ ๒ รับรองรายงานการประชุมครั้งที่ ๔/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
       ๓.๑.๑ รายชื่อนักเรียนภาคเรียนที่ ๑/๒๕๖๐ ขอให้ครูผู้สอนใช้รายชื่อเดิมไปพลางก่อน 
เนื่องจากในช่วง ๒ สัปดาห์หลังจากเปิดภาคเรียนยังคงมีนักเรียนเข้าใหม่ ย้ายออก และจะมีการปรับรายชื่อนักเรียน/ห้อง ของนักเรียนชั้น ม.๑  ม.๔ และ ปวช. ๑
         ๓.๑.๒ ปพ.๕ ในภาคเรียนที่ ๑/๒๕๖๐ จะใช้ฉบับย่อ ส่วนครูผู้สอนคนใดจะทำเพิ่มเติมก็ได้
       ๓.๑.๓ ขอให้คณะครูส่งแผนระยะยาว ภายในวันที่ ๒๓ พฤษภาคม ๒๕๖๐
                            ๓.๑.๔ กำหนดการส่งแผนการจัดการเรียนรู้รายชั่วโมง ในสัปดาห์ที่ ๕, ๑๐, ๑๖ และในการประเมินสมรรถนะ
       ๓.๑.๕ ในวันที่ ๑๒ พฤษภาคม ๒๕๖๐ จะจัดอบรมขยายผลกระบวนการ PLC “ชุมชนแห่ง
การเรียนรู้” ให้กับคณะครู 
๓.๑.๖ กิจกรรมชุมนุม  ครูผู้สอนที่ยังไม่แจ้งชื่อกิจกรรมชุมนุม ขอให้แจ้งได้ที่นางสุนิสา  ภู่ฤทธิ์  
เพราะนักเรียน ม.๑ ม.๔ และ ปวช.๑ จะต้องเลือกชุมนุม  ในวันที่ ๑๓ พฤษภาคม ๒๕๖๐
                            ๓.๑.๗ ขอให้แต่ละกลุ่มสาระการเรียนรู้ส่งบุคลากรกลุ่มสาระฯ ละ ๒ คน มารับหนังสือยืมเรียนจากงานพัสดุเพื่อนำไปลงทะเบียนและแจกให้กับนักเรียน  ในวันที่ ๑๖ พฤษภาคม ๒๕๖๐
๓.๑.๘ ตารางสอน ชั่วโมงที่ ๑ บูรณาการหน้าที่พลเมือง ครูที่ปรึกษาจะเป็นผู้ประเมินนักเรียน
ในที่ปรึกษาของตนเอง โดยจะดูจากการมาโรงเรียน การทำกิจกรรมหน้าเสาธง เป็นต้น  ม.๑ จะมีชั่วโมงบูรณาการลดเวลาเรียน จำนวน ๒ ชั่วโมง  ม.๒ และ ม.๓ จะมีชั่วโมงบูรณาการลดเวลาเรียน จำนวน ๑ ชั่วโมง  เอกสารหลักสูตรบูรณาการลดเวลาเรียน จัดทำไว้เรียบร้อยแล้วจะแจกให้ครู ในวันที่ ๑๕ พฤษภาคม ๒๕๖๐  หากพบปัญหาใดให้ครูบันทึกลงในเล่มเอกสารเพื่อจะนำไปปรับแก้ในครั้งต่อไป
           ๓.๒ งานที่เกี่ยวข้องกับกลุ่มบริหารทั่วไป
	                 ๓.๒.๑ การจัดการขยะ  สำนักสิ่งแวดล้อม จัดสรรงบประมาณให้ จำนวน ๔,๒๐๐ บาท โรงเรียนคลองลานวิทยาจะดำเนินการประดิษฐ์เศษวัสดุจากขวดน้ำ  โดยขอให้ครูที่ปรึกษาแจ้งนักเรียนในที่ปรึกษาทราบ ว่าจะดำเนินการในรูปแบบโครงงาน ห้องเรียนละ ๕ ชิ้นงาน แล้วคัดเลือกให้เหลือห้องเรียนละ ๒ ชิ้น  รายละเอียดจะแจ้งให้ทราบภายหลัง
           ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	       ๓.๓.๑ ครูดีในดวงใจ  ครูคนใดมีความสนใจจะส่งผลงานฯ ขอให้ส่งเอกสารที่กลุ่มบริหารบุคคล
ภายในวันที่ ๒๓ มิถุนายน ๒๕๖๐ เพื่อนำส่ง สพม.๔๑ ภายในวันที่ ๓๐ มิถุนายน ๒๕๖๐
                                ๓.๓.๒ ใบประกอบวิชาชีพครู  มีข้อบังคับใหม่ออกมา คือ หากใบประกอบวิชาชีพครูหมดอายุแล้วจะขออนุญาตต่อใบประกอบวิชาชีพครูครั้งใหม่ ต้องเสียเงินค่าปรับ จำนวน ๒๐๐ บาท/เดือน เศษของวันนับเป็น ๑ เดือน  ส่วนการต่อใบประกอบวิชาชีพครูจะต้องดำเนินการก่อนหมดอายุ ๑๘๐ วัน ต่อทุกๆ ๕ ปี และรายละเอียดอื่นๆ นั้น ยังคงเดิม
                                ๓.๓.๓ ยังมีนักเรียนเข้าใหม่ที่ยังไม่ได้ชำระเงิน ณ ธนาคารออมสิน หากมีผู้ปกครอง/นักเรียนสอบถามให้มาติดต่อที่ห้องการเงิน
			     สำหรับนักเรียนที่สั่งสินค้าสวัสดิการ จะนำไปแจกให้นักเรียนหลังการเสร็จสิ้นการปรับสภาพนักเรียน ในวันที่ ๑๓ พฤษภาคม ๒๕๖๐ 
          ๔.๔ งานที่เกี่ยวข้องกับกลุ่มงานกิจการนักเรียน
	      ๔.๔.๑ ครูเวรประจำวัน  ได้จัดครูเวรประจำวัน ภาคเรียนที่ ๑/๒๕๖๐ เป็นที่เรียบร้อยแล้ว 
หลังเลิกการประชุมขอให้เลือกหัวหน้าเวรและเลือกพื้นที่การปฏิบัติหน้าที่เวรประจำวัน  โดยให้เริ่มปฏิบัติหน้าที่
ในวันที่ ๑๕ พฤษภาคม ๒๕๖๐
	      ๔.๔.๒ หลังเลิกการประชุม  ขอเชิญทีมงานกลุ่มงานกิจการนักเรียนเข้าร่วมการประชุมเพื่อ
เตรียมการปรับสภาพนักเรียน

ระเบียบวาระที่ ๔ เรื่องเสนอเพื่อพิจารณา
	  ๔.๑ ทบทวนข้อตกลงตามประกาศโรงเรียนคลองลานวิทยา
	        การแต่งกาย  คงเดิมตามข้อตกลง  วันอังคารและวันศุกร์ให้ใส่ชุดสุภาพสีดำ เนื่องด้วย
อยู่ในช่วงไว้ทุกข์พระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามิน
ทราธิราช บรมนาถบพิตร และครูผู้หญิงไม่ควรใส่กางเกงมาปฏิบัติหน้าที่  ส่วนข้ออื่นๆ คงเดิมตามข้อตกลง	
                            บุคลากรทุกคนรับทราบและเห็นชอบตามที่เสนอ
		   ๔.๒ แนวปฏิบัติตามอัตลักษณ์นักเรียน ได้แก่ อ่อนน้อม กตัญญู รู้หน้าที่  ขอให้ครูที่ปรึกษาเน้นย้ำนักเรียนในที่ปรึกษาเรื่องการทำความเคารพ การแต่งกายต้องถูกต้อง วางกระเป๋าและรองเท้าให้เป็นระเบียบ เดินชิดขวา เข้าเรียนให้ตรงเวลา และไม่ควรชวนนักเรียนคุยในระหว่างเคารพธงชาติและทำกิจกรรมหน้าเสาธง เป็นต้น
                            บุคลากรทุกคนรับทราบและเห็นชอบตามที่เสนอ

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
	            การมอบเกียรติบัตรครูเวรปฏิบัติงานก่อนเวลา ๐๗.๒๐ น.  ขอเลื่อนการมอบเกียรติบัตรให้กับคณะครูที่มาปฏิบัติหน้าที่ครูเวรประจำวันโดยไม่มีวันมาสาย/ลา หรือมาสาย ๑ ครั้ง ตามเกณฑ์ที่ตกลงกันไว้ในการประชุมครั้งต่อไป
		 ครูเวรประจำวันที่ดูแลเรื่องการจอดรถจักรยานยนต์ขอให้ลงไปกำกับดูแลการจอดรถฯ ของนักเรียนด้วย 
		 ครูเวรวันจันทร์ขอให้กำกับดูแลการเข้าแถวของนักเรียนด้วย
		 ผู้ที่มีส่วนเกี่ยวข้องให้ประสานผู้ประกอบการร้านค้า งานอาคารสถานที่ดูแลความเรียบร้อยของอาคารสถานที่ให้มีความพร้อม  หัวหน้าเวรวันจันทร์เป็นผู้ที่จัดนักเรียนเข้าแถวหน้าเสาธง  และผู้ที่มีหน้าที่ชี้แจงนักเรียนหน้าเสาธงให้เตรียมเรื่องที่จะแจ้งนักเรียนด้วย
		ขอขอบคุณคณะครูที่มาช่วยกันทำ OBECA ในระหว่างวันที่ ๘-๑๐ พฤษภาคม ๒๕๖๐

รองฯ ผจญ  จันธิดา	  
 	  จากการร่วมมือกันของสมาชิกสหกรณ์ออมทรัพย์ครูกำแพงเพชร จำกัด ขอให้สหกรณ์ออมทรัพย์
ครูกำแพงเพชร จำกัด พิจารณาลดดอกเบี้ยเงินกู้ลงเพื่อผลประโยชน์ของสมาชิกฯ นั้น  ผลปรากฏว่า สหกรณ์
ออมทรัพยค์รูกำแพงเพชร จำกัด ยอมลดดอกเบี้ยเงินกู้จากร้อยละ ๖.๑๐ เหลือร้อยละ ๕.๘๕ 
นายอามร  โสภานุสนธิ์
		ขอให้ครูที่ปรึกษาประชาสัมพันธ์ให้นักเรียนที่จะเรียนนักศึกษาวิชาทหารทราบว่า ในวันที่ ๑๗ พฤษภาคม ๒๕๖๐ ให้นักเรียนที่มีความสนใจเข้ารับฟังการชี้แจงการรับสมัคร  ณ โรงเรียนกำแพงเพชรพิทยาคม
ในวันที่ ๒๑ พฤษภาคม ๒๕๖๐  รับสมัครนักศึกษาวิชาทหารและสอบสมรรถภาพ ได้แก่ ดันพื้น วิ่ง และลุก-นั่ง 
โดยมีค่าคู่มือเล่มละ ๓๐ บาท และค่าสมัครคนละ ๓๕ บาท


ปิดประชุมเวลา ๑๑.๓๐ น.



					ลงชื่อ			ผู้บันทึกการประชุม
  			     		   (นางมลฤดี  โสภานุสนธิ์)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                    รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

ลดเวลาเรียน

คณะสี
ประกวดของเหลือใช้















  

วาระการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ......../๒๕๖๐  
วัน.......................................พ.ศ. ๒๕๖๐ เวลา ......................... น.
ณ ห้องโสตทัศนศึกษาโรงเรียนคลองลานวิทยา

ระเบียบวาระที่ ๓ เรื่องเสนอเพื่อทราบ

